b'\n_START_ARTICLE_\nCadwaladerita\n_START_SECTION_\nCaracter\xc3\xadstiques\n_START_PARAGRAPH_\nLa cadwaladerita \xc3\xa9s un halur de f\xc3\xb3rmula qu\xc3\xadmica Al\xe2\x82\x85(H\xe2\x82\x82O)\xe2\x82\x83(OH)\xe2\x82\x81\xe2\x82\x82\xc2\xb7n(Cl,H\xe2\x82\x82O). Es tracta d\'una esp\xc3\xa8cia q\xc3\xbcestionada per l\'Associaci\xc3\xb3 Mineral\xc3\xb2gica Internacional. \xc3\x89s un mineral amorf, que es troba en forma de grans amorfs i petites masses. \xc3\x89s un mineral d\xc3\xa8bilment higrosc\xc3\xb2pic._NEWLINE_Segons la classificaci\xc3\xb3 de Nickel-Strunz, la cadwaladerita pertany a "03.BD - Halurs simples, amb H\xe2\x82\x82O i OH addicional" juntament amb els seg\xc3\xbcents minerals: lesukita, korshunovskita, nepskoe\xc3\xafta i koenenita._NEWLINE_L\'any 2019 es demostra que la cadwaladerita i la lesukita s\xc3\xb3n les mateixes esp\xc3\xa8cies minerals. Com que la cadwaladerita t\xc3\xa9 preced\xc3\xa8ncia hist\xc3\xb2rica es reconeix com a esp\xc3\xa8cie mineral v\xc3\xa0lida, mentre que la lesukita resta desacreditada. La cadwaladerita redefineix la seva f\xc3\xb3rmula i abandona l\'anterior: AlCl(OH)\xe2\x82\x82\xc2\xb74H\xe2\x82\x82O.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en dip\xc3\xb2sits de sulfats, incrustada en halita. A banda de l\'halita, tamb\xc3\xa9 es sol trobar associada al guix. Va ser descoberta l\'any 1941 a Cerros Pintados, a la Pampa del Tamarugal (Regi\xc3\xb3 de Tarapac\xc3\xa1, Xile). Tamb\xc3\xa9 se n\'ha trobat a Kavir-e-Sagand (Yazd, Iran).'